
HALI YA KABURI NA VITISHO VYAKE. 


Imeandaliwa na Abubakari Shabani Rukonkwa. 


Imepitiwa na Yunus Kanuni. 


Kaburi ni sehemu ya kwanza anayopitia mtu kuendea Akhera, 
na kaburi ya mtu ima itakuwa ni sehemu ya bustani ya Pepo 
akiwa mtu huyo ni mwema au sehemu ya shimo la Moto akiwa 
mtu huyo ni muovu kutegemea na jinsi vile alivyoishi duniani. 
Kuna Hadithi inayothibitisha maneno haya kama alivyosema 
MtumeRehma na amani ziwe juu yake,katika Hadithi 
iliyopokelewa na Abi Said Al- SANGA Radhi za Allah ziwe 
Mu yake. na kutolewa na Ttirmidhi, " 

“Kwa hakika kaburi ni bustani katika Mabustani ya Peponi au 

shimo katika mashimo ya Motoni.” 

Pia katika Hadithi iliyopokelewa na Ibn Umar Radhi za Allah 

ziwe juu yake na iliyotolewa na Muslim, kasema: 

"Hakika mmoja wenu akifa anaoneshwa kikao chake katika 
Pepo asubuhi na jioni akiwa (huyo aliekufa) ni mtu wa Peponi 
basi ni mtu wa Peponi, na akiwa (huyo aliekufa) ni mtu wa 
Motoni basi ni mtu wa Motoni. 


Anaambiwa hiki ni kikao chako mpaka Mwenyezi Mungu 
atakapokufufuwa siku ya Kiyama.” 


Na Sayyidna Uthman bin Affaan Radhi za Allah ziwe juu yake 
alikuwa kila anaposimama kwenye makaburi alikuwa akilia 
mpaka machozi yanalowanisha ndevu zake. 


Masahaba wenzake walimuuliza: 

“Kwa nini ukikumbushwa Pepo na Moto hulii, lakini unalia 
ukisimama kaburini?” Akajibu: 

“Nimemsikia Mtume SAW akisema, kutokana na Hadithi 
iliyotolewa na Ttirmidhi, “ 

“Kaburi ni mahali pa mwanzo pa Akhera, basi ikiwa (mtu) 
ataokoka napo (na kusalimika na adhabu ya kaburini, basi kila 
kitu) baada ya hapo kitakuwa chepesi kwake. 


Na kama (mtu) hakusalimika napo (basi kila kitu) baada ya hapo 
kitakuwa kigumu kwake (mpaka siku ya Kiyama).” 

Pia kasema: “Na nimemsikia Mtume S.A.W. akisema, ‘ 

“Sikuona sura ya kutisha kuliko kaburi linavyotisha.” 


Ingawa kaburi inatisha kwa giza na adhabu zake, lakini kwa mtu 
ambae amekufa akiwa Mwislamu na katika radhi za Mola wake 
huwa katika neema kaburini mwake baada ya kujibu maswali 
atakayoulizwa humo kaburini. Malaika humwambiya: 


“Lala usingizi wa harusi.” 


Kisha yanaletwa matandiko ya Peponi, na anavalishwa mavazi 
ya Peponi, na linapanuliwa kaburi lake dhiraa sabini, na 
linafanywa bustani katika mabustani ya Peponi. 


Kisha linafunguliwa dirisha lenye kuleta hewa nzuri ya kutoka 
Peponi, na anaoneshwa makao yake ya Peponi asubuhi na jioni. 


Kwa hiyo akiona neema zote hizo alizopewa husema: 
“Mola wangu kiharakishe Kiyama, ili nirejee kwa watu wangu 
na mali yangu.” 


HALI YA KAFIRI AUBMTU MUOVU KABURINI. 


Na kafiri au mtu muovu huwa katika adhabu kali kaburini 
mwake kwa yale aliyoyachuma duniani ambayo yatamfanya 
ashindwe kujibu maswali ya kaburini. 


Malaika watakuwa wakimpiga na nyundo, kwa uchungu na 
maumivu makali atakuwa akipiga kelele na sauti yake inasikika 
na kila kitu ila binaadamu na Majini. 

Na laiti binaadamu na Majini wangelisikia sauti yake 
wangelitoka roho kwa khofu. 


Kisha linadhikishwa kaburi lake, na linafanywa giza, na 
linafanywa shimo katika mashimo ya Motoni. 

Halafu linafunguliwa dirisha linaloleta hewa ya moto kutoka 
Motoni. 


Na anaoneshwa makao yake Motoni asubuhi na jioni. Na ingawa 
atakuwa kwenye hiyo adhabu kali lakini juu ya hivyo atasema: 
"Mola wangu usikisimamishe Kiyama.” 


Kwa sababu huko Akhera inamngoja adhabu kali zaidi kuliko 
hiyo aliyonayo kaburini. 


KABURI NA GIZA LAKE. 


Hakika kaburi ni sehemu ya kutisha sana, na giza lake huwezi 
kulifananisha na giza lingine lolote lile unalolijua, ni giza lenye 
kutisha sana linalomuinamia mtu aliyestahiki adhabu ya Allah. 
Katika Hadithi iliyotolewa na Bukhari na Muslim wamesema: 
“Katika zama za Mtume Rehma na amani za Allah ziwe juu 
yake,kulikuwapo na mwanamke akiusimamia msikiti kwa 
kuufagia, siku moja Mtume Rehma na amani za Allah ziwe juu 
yake ,hakumuona akamuulizia, wakamwambiya yakuwa 
amefariki usiku kisha wakamzika. 

Akaomba kwa Masahaba wake wamuoneshe kaburi lake, 
alipofika kaburini pake akamuombea dua, kisha akasema, 


Tar Auta fpern fr Sa fas -f ge Z 2o fo, = h w a 
u iaa i OA AIRT al dalh 34 } ; | o3 “| 
En z JM Gas J DS > DE IA 
o ofc m 


“Hakika haya makaburi yamejaa giza kwa watu wake, na hakika 
Mwenyezi Mungu Mtukufu anawanawirishia kwa Sala (dua) 
yangu juu yao.” 


KUBANWA NA KABURI. 


Ndani ya kaburi kuna adhabu nyingi tofauti na moja ya adhabu 
ni ya kaburi kuibana maiti. 


Maiti yoyote ile inapowekwa kaburini, basi hubanwa na kaburi 
na hii ni kwa kila maiti ikiwa ya mkubwa au ya mdogo, mwema 


au muovu. 
Lakini ubanaji na maumivu yake inatofautiana kati ya mja 
mchaMungu Mwislamu na maiti nyingine. 


Mja Mwislamu inakuwa kwake kama vile mama 
anavyomkumbatia mwanawe kwa huruma ili asiumie. 

Na katika Hadithi sahihi imethibitika ya kwamba ingelikuwa 
mtu anaokoka na adhabu ya kaburini, basi Sahaba Sa'ad bin 
Muadh Radhi za Allah ziwe juu yake,angelikuwa wa kwanza 
kuokoka. 

Lakini kaburi lilimbana baadaye likamwachia. Na ni nani basi 
huyu Sahaba? Kwa ajili ya fadhila zake mbele ya Mwenyezi 
Mungu Rehma na amani za Allah ziwe juuyake. 


Wakati wa kifo chake Arshi (Kiti cha Enzi cha Mwenyezi 
Mungu) kilitikisika na mbingu zilifunguliwa kwa ajili yake, na 
maiti yake ilishuhudiliwa na Malaika elfu sabini. 


Mtume Rehma na amani za Allah ziwe juu yake,kasema katika 
Hadithi iliyopokelewa na Ibn Umar Radhi za Allah ziwe juu 
yake. na kutolewa na Nnasaai, “ 

“Huyu ndiye Arshi ilitikisika kwa ajili yake, na akafunguliwa 
milango ya mbingu. Na akashuhudiwa na Malaika 70 elfu, 
ilimbana (kaburi) mara moja tu tena ikamwachia.” 


Pia Hadithi iliyopokelewa na Bibi Aisha Radhi za Allah ziwe 


Juu yake, na kutolewa na Ahmad, Mtume S.A.W. kasema, ‘ 
"SAA Ca Amua LWA Gi Gat hÍ GA ibia ái éy" 
“Hakika kaburi lina mkandamizo, lau kama mmoja (katika 


binadamu) ameokoka nalo angeokoka (Sahaba) Sa'ad bin 
Muadh.” 


Tumuombe Allah atupe taufiiq ya kufanya mema, na atupe 
mwisho mwema, wabilahi taufiiq. 
Usitusahau kwa dua. 


